Dječji vrtić Suncokret

Slatina

Ribnjak 16

KLASA: 601-02/19-05/32

URBROJ: 2189-75-05-19-32

Slatina, 27.8.2019.

Sukladno članku 66. stavak 2. Statuta Dječjeg vrtića Suncokret, Slatina, Ribnjak 16, Upravno vijeće Dječjeg vrtića Suncokret na 16. sjednici dana 27.8.2019. donosi:

**PROCEDURU O PROVOĐENJU MJERA NAPLATE**

**DOSPJELIH NENAPLAĆENIH POTRAŽIVANJA**

Članak 1.

Ovom procedurom utvrđuju se kriteriji i mjerila, te se propisuje postupak naplate dospjelih a nenaplaćenih potraživanja Dječjeg vrtića Suncokret (u daljnjem tekstu: vrtić).

Članak 2.

Vrste prihoda koje se naplaćuju su sredstva od pružanja usluga boravka djece u vrtiću:

* sufinanciranje cijene usluge, participacije i slično,
* sredstva po ostalim osnovama potraživanja koja se mogu pojaviti u vrtiću.

Članak 3.

Mjere naplate dospjelih, a nenaplaćenih potraživanja obuhvaćaju sljedeće:

* usmena opomena
* pismena opomena
* opomena pred pokretanje ovršnog postupka
* pokretanje ovršnog postupka radi naplate potraživanja.

Članak 4.

Uzimajući u obzir vrijednost pružane usluge kao i trošak slanja opomena za neplaćanje te troška postupka prisilne naplate (ovršni postupak), vrtić je donio proceduru o dinamici upućivanja opomena za plaćanje, kao i opomena pred pokretanje ovršnog postupka te pokretanje ovršnog postupka, i to na sljedeći način:

|  |  |
| --- | --- |
| Nenaplaćeno potraživanje: | Mjere: |
| 1 račun  | Usmena opomena dužnika o čemu je potrebno sastaviti zabilježbu (datum, ime i prezime osobe, razlog neplaćanja te rok plaćanja duga).Ukoliko usmeni kontakt nije moguć ili se dužnik ne bude pridržavao usmenog roka za naplatu potraživanja, poduzimaju se navedene mjere za 2, 3 i više nenaplaćenih računa. |
| 2 računa | Pisana opomena na kućnu adresu dužnika o dospjelom dugu na dokaziv način (poštom s povratnicom). Opomena sadrži podatke o dužniku, iznos duga i pravni temelj po kojemu ga se poziva na plaćanje (Ugovor, uplatnica) te rok plaćanja duga.Ukoliko dužnik nakon pisane opomene nije u zadanom roku platio dugovanje poduzima se navedena mjera za 3 ili više neplaćenih računa. |
| 3 ili više računa | Pisana opomena pred pokretanje ovršnog postupka na kućnu adresu dužnika o dospjelom dugu na dokaziv način (poštom s povratnicom). Opomena sadrži podatke o dužniku, iznos duga i pravni temelj po kojemu ga se poziva na plaćanje (Ugovor, uplatnica) te rok plaćanja duga.Ukoliko dužnik nakon pisane opomene pred pokretanje ovršnog postupka nije u zadanom roku platio dugovanje pokreće se ovršni postupak radi naplate potraživanja putem odvjetnika pri čemu je dužnik dužan podmiriti i dugovanje prema vrtiću i trošak odvjetničkih usluga. |

* Ukoliko se utvrdi da su potraživanja nenaplativa primjenom navedenih mjera utvrđenih u čl. 3 ove Procedure ( u slučaju nemogućnosti naplate temeljem pravomoćnih odluka nadležnih tijela, zbog nastupanja zastare sukladno važećim zakonskim propisima, ukoliko potraživanja nemaju valjanu pravnu osnovu, u slučaju kada iznos potraživanja obzirom na troškove naplate nije isplativ ili drugim slučajevima propisanih zakonom) potraživanje se može djelomično ili u cijelosti otpisati sukladno prijedlogu ravnateljice i odluke Upravnog vijeća ustanove.

Članak 5.

 Za praćenje naplate prihoda zadužena je financijsko-računovodstvena služba.

Članak 6.

 Ova Procedura objavljena je na web stranici ustanove, a stupa na snagu danom donošenja.

 Predsjednica Upravnog vijeća:

 \_\_\_\_\_\_\_\_\_\_\_\_\_\_\_\_\_\_\_\_

Božica Majhen